Komission asetus (ETY) N:o 2640/91, annettu 4 päivänä syyskuuta 1991, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta



Virallinen lehti nro L 247 , 05/09/1991 s. 0009 - 0010

Suomenk. erityispainos Alue 3 Nide 38 s. 0172

Ruotsink. erityispainos Alue 3 Nide 38 s. 0172



KOMISSION ASETUS (ETY) N:o 2640/91, annettu 4 päivänä syyskuuta 1991, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 13 artiklan 4 kohdan, sekä katsoo, että lisättäessä neuvoston asetuksella (ETY) N:o 2780/90(3) 12 a artikla neuvoston asetukseen (ETY) N:o 1696/71 tehdään toinen viittaus tuen myöntämiseen humalantuottajille; tuen myöntämistä ja rahoitusta humalantuottajille koskevista yleisistä säännöistä 18 päivänä toukokuuta 1972 annettua neuvoston asetusta (ETY) N:o 1037/72(4), sellaisena kuin se on viimeksi muutettuna asetuksella (ETY) N:o 1604/91(5), on muutettu tämän vuoksi; on tarpeen muuttaa komission asetusta (ETY) N:o 1350/72(6), sellaisena kuin se on viimeksi muutettuna asetuksella (ETY) N:o 2988/90(7), humalantuottajille myönnettävää tukea koskevien uusien säännösten huomioon ottamiseksi, asetuksen (ETY) N:o 1350/72 4 artiklan 2 kohdassa viitataan tuottajaryhmittymien liittoihin ja siihen, että ne voidaan oikeuttaa käsittelemään ja hoitamaan tuottajille myönnettyä tukea; tämä menettely ei sovellu yhteen asetuksen (ETY) N:o 1696/71 12 artiklan 3 kohdan kanssa, joten kaikki asetuksessa (ETY) N:o 1350/72 tuottajaryhmittymien liittoihin tehdyt viittaukset olisi siis poistettava, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1350/72 seuraavasti: 1 Korvataan 1 artiklan 2 kohdan b alakohta seuraavasti: "b) kunkin lajikkeen tai kunkin koekannan: - viljelyala, - viljelyalojen maarekisterinumerot tai sellaisten puuttuessa kyseisten viljelyalojen osalta vastaava virallinen merkintä ja tarvittaessa sen lisäksi merkintä, jonka avulla lajike tai koekanta voidaan paikallistaa." 2 Korvataan 2 artiklan ilmaisu "12 artiklassa" ilmaisulla "12 ja 12 a artiklassa". 3 Korvataan 3 artiklan 1 kohdan b alakohta seuraavasti: "b) kunkin lajikkeen tai kunkin koekannan: - viljelyala, - viljelyalojen maarekisterinumerot tai sellaisten puuttuessa kyseisten viljelyalojen osalta vastaava virallinen merkintä ja tarvittaessa sen lisäksi merkintä, jonka avulla lajike tai koekanta voidaan paikallistaa." 4 Korvataan 4 artiklan 2 kohta seuraavasti: "2 Kunkin jäsenvaltion on annettava komissiolle vuosittain kaikki tiedot siitä, miten kukin sen alueella sijaitseva hyväksytty tuottajaryhmittymä on käyttänyt sille myönnetyn tuen, ja sekä mahdollisesti täsmälliset tiedot ryhmittymien asetuksen (ETY) N:o 1696/71 7 artiklan 1 kohdan e alakohdassa tarkoitettujen kaltaisten toimenpiteiden toteuttamisen luonteesta. Ilmoitukset on tehtävä viimeistään tuen vahvistamista seuraavan vuoden maaliskuun 31 päivään mennessä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä syyskuuta 1991. Komission puolesta Ray MAC SHARRY Komission jäsen (1) EYVL N:o L 175, 4.8.1971, s. 1 (2) EYVL N:o L 353, 17.12.1990, s. 23 (3) EYVL N:o L 265, 28.9.1990, s. 1 (4) EYVL N:o L 118, 20.5.1972, s. 19 (5) EYVL N:o L 149, 14.6.1991, s. 13 (6) EYVL N:o L 148, 30.6.1972, s. 11 (7) EYVL N:o L 285, 17.10.1990, s. 15